От местопрестъплението

„От местопрестъплението“ (на английски: CSI: Crime Scene Investigation, само CSI или CSI: Las Vegas) е американски сериал, носител на награди „Еми“, излъчван по CBS.
Сюжетът се върти около разследванията на група криминолози от Лас Вегас, които разкриват обстоятелствата зад загадъчни и необичайни убийства и извършени престъпления. „От местопрестъплението“ е продуцирано съвместно с канадската компания Alliance Atlantis. Има два вторични сериала – „От местопрестъплението: Маями“ и „От местопрестъплението: Ню Йорк“. На 13 март 2014 г. сериалът е подновен за петнайсети сезон. През 2015 г. е потвърдено, че той ще последен и сериалът ще приключи с двучасов филм, който ще се излъчи на 27 септември 2015 г., а в него ще се завърнат Уилям Питърсън и Марг Хелгенбъргър. Тед Дансън ще се присъедини към състава на сериала „От местопрестъплението: Кибер атаки“.
На 10 февруари 2020 г. е обявено, че в процес на разработка е продължение на сериала. През март 2021 г. става ясно, че ще има лимитирана поредица, озаглавена „От местопрестъплението: Вегас“, а Уилям Питърсън, Джорджа Фокс и Уолъс Лангам ще се завърнат в ролите си. Новият сериал започва излъчване на 6 октомври 2021 г. точно двайсет и една години след премиерата на оригиналния.
Песента, с която започва сериалът се казва Who Are You на The Who. Вторичните на сериала също започват с песни на тази група (Won't Get Fooled Again и Baba O'Riley). В сериала „Двама мъже и половина“ е представена и пародия на „От местопрестъплението“, чиято мелодия е друга песен на The Who – Squeeze Box.
В България сериалът е излъчен за първи път по Нова телевизия през септември 2002 г. и е озвучен на български. Трети сезон започва на 1 март 2005 г. с разписание от вторник до събота от 00:00. Седми сезон започва на 30 април 2007 г., всеки понеделник и петък от 21:00 и приключва на 20 юли 2007 г. На 16 юли 2007 г. сериалът започва повторение от първи епизод, от понеделник до петък от 23:45 и завършва с края на пети сезон на 1 януари 2008 г. На 21 ноември 2007 г. започват и повторенията на седми сезон, всеки делник от 21:00, а след половината на сезона – в четвъртък и петък. Повторението на последния епизод е на 7 януари 2008 г. Осми сезон започва на 23 май 2008 г. с разписание всеки сряда и петък от 20:00, от четвъртата си седмица от вторник до петък, а от петата си от понеделник до петък. От 19 юни осми сезон е временно спрян, като на 12 януари 2009 г. започнват повторенията на излъчените му вече епизоди с разписание всеки делник от 21:00, а премиерите на последните пет стартират веднага след тях на 28 януари и завършват на 3 февруари. На 10 август започва повторно излъчване от първи сезон, всеки делник от 20:00. От 17 август се излъчва от 22:00, на 7 септември от 23:00, а на 8 и 9 септември от 22:30. На 10 септември започва девети сезон, всеки делник от 22:30 и завършва на 13 октомври. На 16 юли 2010 г. започва десети сезон, всеки делник от 22:00 и завършва на 17 август. Местата на два от епизодите от десети сезон са разменени, вместо да се излъчат един след друг, както в САЩ, в България редът им е обратен – това са The Lost Girls и Lover's Lanes. На 1 октомври започва единайсети сезон, всеки петък от 21:00. След първите четири епизода има двуседмично прекъсване, като новите епизоди продължават на 12 ноември, а нова пауза започва от 3 декември. На 11 януари 2011 г. започва повторно девети сезон с разписание от вторник до четвъртък от 21:00. На 12 май започва останала част епизоди от единайсети сезон, всеки четвъртък от 21:00. От 1 юни разписанието е от понеделник до четвъртък, а един епизод е излъчен на 17 юни. Последният епизод от сезона е излъчен на 20 юни. На 2 януари 2012 г. започва повторно десети сезон, всеки делник то 21:00 и приключва на 2 февруари. На 14 февруари същият сезон започва още веднъж с разписание от вторник до събота от 00:30 и завършва на 15 март. На 12 април започва повторно единайсети сезон, всеки делник от 22:30 и приключва на 14 май. На 15 май започва дванайсети сезон със същото разписание и завършва на 13 юни. На 11 декември дванайсети сезон започва повторно, всеки вторник и четвъртък от 21:00. На 9 май 2013 г. започва тринайсети сезон от 22:30 с разписание всеки делник от 23:00 и завършва на 7 юни. На 12 август 2014 г. започва четиринайсети сезон, всеки делник от 21:00 и приключва на 12 септември.
На 2 декември 2009 г. започва повторно излъчване от първи сезон по Диема 2, всеки ден от 20:00 с повторение от 23:00 или малко по-късно. След него започва втори и завършва на 18 януари 2010 г. Трети сезон започва на 11 март, а след него започва четвърти и завършва на 27 април. На 13 юни започва пети сезон и завършва на 7 юли. На 1 август започва наново първи сезон и приключва на 23 август. На 17 септември започва втори сезон и завършва на 9 октомври. Трети сезон започва на 3 ноември и приключва на 25 ноември. Четвърти сезон започва на 21 декември и завърва на 12 януари 2011 г. Пети сезон започва на 6 февруари и приключва на 2 март. На 24 март започва шести сезон и завършва на 16 април. На 17 април започва седми сезон и приключва на 10 май. На 11 май започва осми сезон и завършва на 27 май. На 18 април 2012 г. започва девети сезон и приключва на 11 май. На 5 декември започва десети сезон и завършва на 27 декември. На 5 декември започва десети сезон и завършва на 27 декември. На 31 октомври 2013 г. започва единайсети сезон и приключва на 21 ноември. На 13 юли 2014 г. започва дванайсети сезон и завършва на 3 август. На 8 октомври започва тринайсети сезон и приключва на 29 октомври. На 30 октомври започва четиринайсети сезон и завършва на 21 ноември. На 24 февруари 2016 г. започва премиерно петнайсети сезон, всеки ден от 20:00. Сериалът приключва на 13 март с последните два епизода наведнъж, озаглавени Immortality. Те са повторени поотделно на 30 декември 2017 г. и 1 януари 2018 г.
На 3 септември 2016 г. започва повторно по Fox Crime, всяка събота и неделя от 23:05 с повторение от 15:45. От 1 октомври се излъчват от 22:00 по два епизода. Първи сезон завършва на 23 октомври и след него започва втори. На 4 декември започва трети сезон. На 15 март 2018 г. започва четвърти сезон, всеки делник от 19:10 по два епизода. На 15 ноември започва шести сезон от вторник до събота от 00:00. На 13 март 2023 г. започва десети сезон, всеки делник от 21:00, а веднага след него е излъчен и единайсети сезон. На 4 март 2024 г. започва дванайсети сезон, всеки делник от 20:05 и завършва на 2 април, а на 3 април започва тринайсети сезон.
В България, съобщаването на номера на съответния епизод трае до 19 епизод на трети сезон. След него номерациите на епизоди 20, 21, 22 и 23 не се съобщават. От началото на четвърти сезон, тази практика отново се връща, а това трае до 10 епизод, от 11 съобщаването приключва, като в 19 епизод се връща отново до края на самия сезон. От пети сезон съобщаването приключва напълно.
На 2 декември 2024 г. започва излъчване на първи сезон по Би Ти Ви Синема с разписание всеки делник от 19:00 ч. по два епизода.